Zaben Ekiti: Jami’an tsaro sun bankado masu buga kayan zaben karya ▷ Legit.ng
Zaben Ekiti: Jami’an tsaro sun bankado masu buga kayan zaben karya
4 months ago 8774 views by Muhammad Malumfashi
A farkon makon nan ne mu ka samu labari cewa Jami’an ‘Yan Sandan Najeriya da ke Legas sun kai farmaki wani kamfanin buga takardu inda su ka iske ana buga kayan zabe na bogi.
Mutum 2 sun shiga hannun ‘Yan Sanda bayan da aka yi rama da su a cikin wani Kamfani mai suna O’Naphtali da ke Unguwar Gbagada a cikin Legas. Kwamishinan ‘Yan Sanda na Jihar Legas ne ya tabbatar da wannan.
Kwamishinan ‘Yan Sanda na Jihar Legas din CP Imohimi Edgal ya tabbatar da cewa sunan wanda yake da wannan kamfani da aka kama Eniola Fayose. A takaice dai mai kamfanin Takwaran Gwamnan Jihar Ekiti ne.
KU KARANTA: Minista Buhari ya nemi Jama’an Ekiti su zabi PDP.
Wannan abin dai ya kawo ce-ce-ku-ce kamar yadda mu ka samu labari daga Jaridar The Cable. Wasu na ganin cewa Eniola Fayose da kuma Gwamnan na Jihar Ekiti watau Mista Ayodele Peter Fayose ‘yan uwan juna ne.
Yanzu haka dai Gwamna Ayodele Fayose ya kammala wa’adin sa inda yake shirin kakaba Mataimakin sa Kolapo Olusola a matsayin sabon Gwamnan Jihar ya gaje shi a karkashin Jam’iyyar PDP a zaben da za ayi bana.
Dazu kun ji labari cewa wani babban ‘Dan Jam’iyyar APC a Jihar Ekiti Babafemi Ojudu yayi ikirarin cewa Gwamnan Jihar Ayo Fayose na kokarin hana Shugaba Buhari shigowa cikin Ekiti.
Bukky Ajayi Nursing schools in Nigeria Latest lace styles Fuel scarcity in Nigeria Henrietta Kosoko
53 minutes ago 1187 views
Yanzu Yanzu: Za’a rufe gadar Third Mainland domin gyare-gyare